גריז (סרט)

עלילת הסרט

פרק זה לוקה בחסר. אנא תרמו לוויקיפדיה והשלימו אותו.  
העלילה סובבת סביב רוח הנעורים בארצות הברית בשנות ה-50 ומתרחשת על פני שנת הלימודים האחרונה של תלמידי השמינית בתיכון "ריידל". בפתיחת הסרט דני (טרבולטה) וסנדי (ניוטון-ג'ון) מבלים יחד בים בחופשת הקיץ. בסוף הקיץ הם נפרדים, כיוון שסנדי, שהגיעה מאוסטרליה לחופשה, צפויה לחזור לשם, והשניים צפויים לא להפגש יותר.
שנת הלימודים נפתחת, ובתיכון שבו לומד דני מופיעה גם סנדי, שתוכניותיה השתנו, ולא חזרה לאוסטרליה. היא מצטרפת לקבוצת חברות קטנה שקוראות לעצמן "הנערות בוורוד" (Pink Ladies). חבריו של דני מבררים את מעשיו במהלך הקיץ, ודני, שגם הוא חלק מחבורה מקובלת בבית הספר, מספר בשיר הידוע "Summer Nights" על הבחורה שפגש בקיץ. גם סנדי מספרת לחברותיה החדשות על אהבת הקיץ שלה. בשיר מסופר בדיוק אותו הסיפור משתי זוויות שונות: הצד הגברי המתרברב, והצד הנשי המאוהב.
בהמשך פוגש דני את סנדי במסיבת פתיחת השנה מטעם התיכון. בתחילה הוא מתרגש לראותה, אך כששם לב שחבריו לידו, הוא מתנהג במאצ'ואיזם ואף בגסות כלפיה.
בהמשך מוזמנת סנדי לביתה של אחת מהנערות בוורוד, שם הנערות בוורוד מנסות ללמד אותה איך להפוך לאחת מהן: הן נותנות לה לנסות לעשן, נותנות לה לגימה מיין ומראות לה תמונות של בחורים כדי ש"תבחר" אחד לעצמה. פרנצ'י, אשר התקבלה לבית הספר ליופי, מציעה לסנדי לנקב את אוזניה, מה שגורם לסנדי בחילה והיא הולכת להקיא בשירותים. בזמן שהיא מקיאה בשירותים, בטי ריזו חובשת פאה בלונדינית ומחקה את סנדי באופן מוקצן, בו היא בעיקר מלגלגת על התמימות שלה בשיר "Look at me, I'm Sandra Dee", שבו היא מופיעה כסנדרה די. סנדי יוצאת מחדר האמבטיה ורואה את ריז צוחקת עליה, סנדי נעלבת ויוצאת ושרה את השיר Hopelessly" Devoted to You" לאחר מכן דני (טרבולטה) וחבריו מגיעים במכונית. הבנות נלחצות, אך בטי ריזו יוצאת אל הבנים ונוסעת עם קניקי ומהלך הערב הם שוכבים וריזו חושבת שהיא בהריון, שמועה שמתפשטת במהירות בקרב שתי החבורות.
בהמשך, עוזר דני לקניקי לשפר את מכוניתו כדי להתחרות בתחרות מכוניות עם אויביהם, המכונים "העקרבים".
לאחר השיפוץ שמלווה על ידי השיר Grease Lightning, לאחר שיפוץ המכונית של קניקי הבנים הולכים לבית הגלידה שם הם פוגשים את ריזו ודני רואה את סנדי עם בן הזוג החדש שלה טום (ספורטאי בנבחרת בית הספר ) כשסנדי הולכת לשים מוזיקה אחרת דני מנסה לדבר איתה ומצטער על איך שהתנהג במסיבת פתיחת השנה אך סנדי לא סולחת והוא מחליט להתקבל לנבחרת הספורט של בית הספר. תחילה הוא מנסה את נבחרת ההתעמלות, ולאחר מכן כדורסל אך מתברר שהוא אינו יודע כיצד משחקים ועושה זאת באלימות. אחר כך הוא מנסה אגרוף וגם את זה עושה בצורה אלימה, המאמן מציע לו לנסות בייסבול אך כאשר הוא בא לחבוט בכדור אחד התלמידים לועג לו ואומר שהוא אינו יודע איך לחבוט. דני מתעצבן ומכה את הילד שלעג לו, כך המאמן מבין שדני אינו מתאים למשחק קבוצתי וממליץ לו לנסות את הריצה. דני רץ ומנסה להרשים כך את סנדי. תוך כדי הריצה הוא נופל וסנדי מיד רצה לעזור לו אבל הוא לא מוכן לדבר איתה. מאוחר יותר הוא מסכים לדבר איתה, מזמין אותה לנשף והיא מסכימה להיפרד מטום וללכת איתו לנשף. בערב הם יוצאים יחד לבית הגלידה וכאשר דני רואה שם את חבריו ואת חברותיה של סנדי הוא מתחרט אך סנדי לא נותנת לו ללכת. השניים נכנסים במהירות כדי שלא יבחינו בהם אך ניסיון זה לא צלח, וחבריהם רואים אותם והולכים אליהם. לאחר מכן סנדי מזמינה את דני למסיבת תה אצלה עם הוריה אך דני מסרב להצעתה עקב חוסר נעימות מחבריו שלו. לאחר זמן מה דני מתעצבן על התנהגותם של חבריו והוא וסנדי עוזבים את המקום. קניקי מתעצבן ששוב השאירו אותו עם החשבון ומבקש מריזו כסף אך היא לא נותנת לו ושופכת עליו את המילקשייק שהזמין. לאחר מכן ריזו הולכת וקניקי רץ אחריה כך פרנצי נשארת אחרונה ומשתפת את המלצרית של המקום בבעיותיה הלימודיות ועל כך שלא ציפתה לקושי בבית הספר ליופי אז היא נחשפת לשיר. לאחר מכן מראים את הציוד ואת אנשי הצוות שנכנסים לאולם הספורט כדי להרכיב את הציוד לנשף, שם דני שואל את קניקי אם יש לו עם מי לצאת לנשף וקניקי עונה בחיוב. לאחר מכן מראים את ריזו ומרטי מוטרדות מכך שאין להן עם מי לצאת לנשף החשוב ביותר שהיה בתיכון. הנשף מתחיל ומראים את דני יוצא עם סנדי, את ריזו עם אחד מבני ה"עקרבים", את מרטי עם סאני ואת פרנצי עם דודי וכולם מתחילים לרקוד. בהמשך מגיעים קניקי וצ'ה צ'ה, ודני ממהר לברוח עם סנדי מצ'ה צ'ה. סנדי חושדת שהיה ביניהם משהו אך דני אומר שהיא סתם מישהי שהוא מכיר. לאחר מכן נראה שמרטי מדברת על מנחה הערב -וינס פונטיין (מנחה מפורסם ). צ'ה צ'ה טוענת שהיא הרקדנית הטובה ביותר לכן ניתן לה שם הזה אך בתחרות הריקודים היא וקניקי נפסלים, ודני וסנדי נשארים אחרונים. כיוון שצ'ה צ'ה אינה רוצה ששמה הטוב יהרס היא דוחפת את סנדי החוצה ורוקדת עם דני, צ'ה צ'ה ודני מוכתרים כמנצחים של הערב וסנדי נפגעת. למחרת דני, סנדי והחברים הולכים ל"דרייב אין", שם מתנהלת שיחה בין דני וסנדי. סנדי כועסת על דני שלא סיפר לה שיצא עם צ'ה צ'ה, הוא נותן לה כמתנה את הטבעת שלו, מנסה לאנוס אותה ותוקף אותה מינית במכונית אך היא בורחת, דני מביע את רגשותיו בעזרת השיר "sandy". בו בזמן ריזו אומרת למרטי שהיא חושבת שהיא בהריון ומבקשת ממנה לא לספר זאת לאיש, אך היא מספרת לסאני והשמועה מתגלגלת עד שקניקי שומע על כך ומיד הולך לריזו ושואל אותה האם הילד ממנו אך ריזו עונה לו בשלילה ואומרת שהייתה עם מישהו אחר, למרות שלא הייתה, רק כדי שיקנא .
ריזו מבינה שהיא אוהבת את קניקי ושרה על עצמה כאשר היא יוצאת מבית הספר ורואה את קניקי. כאשר מגיע זמן התחרות, חש קניקי לא בטוב (מקבל מכה מדלת המכונית) הוא מבקש מדני להתחרות במקומו כמו כן הוא מבקש ממנו להיות השושבין שלו. דני מתחרה בתחרות הקשה, ומנצח.
דני וסנדי מבינים כל אחד בנפרד, כי הם אוהבים אחד את השנייה ושהם צריכים לשנות את דרכי חייהם.
במסיבת סיום התיכון, מופיע דני בבגדי ספורטאי כדי להרשים את סנדי. לעומתו, מופיעה לפתע סנדי לבושה במכנסי עור שחורים צמודים ובשיער מקורזל. בעקבות זאת הם שרים את "You're the One That I Want".
דני וסנדי עוזבים את המקום במכונית פאר על רקע תלמידי השכבה הרוקדים ושרים שיר פרידה "We Go Together".